
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση Ιδρύματος υπό την επωνυμία «ΦΙΛΟΠΤΩΧΟΝ 

ΙΔΡΥΜΑ ΜΑΡΙΑΣ ΚΑΚΑΤΣΙΟΥ». 1 

Ίδρυση και λειτουργία ΣΧΟΛΗΣ ΒΥΖΑΝΤΙΝΗΣ ΜΟΥΣΙ¬ 
ΚΗΣ της Ιερός Μητροπόλεως Λευκάδος και Ιθάκης. 2 
Σύσταση Εκκλησιαστικού Ιδρύματος με την επωνυμία 
«ΚΥΚΛΑΔΙΚΗ ΦΟΙΤΗΤΙΚΗ ΕΣΤΙΑ ΑΡΡΕΝΩΝ ΙΕΡΑΣ 
ΜΗΤΡΟΠΟΛΕΩΣ ΣΥΡΟΥ» . 3 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

( 1 ) 

Σύσταση Ιδρύματος υπό την επωνυμία «ΦΙΛΟΠΤΩΧΟΝ 
ΙΔΡΥΜΑ ΜΑΡΙΑΣ ΚΑΚΑΤΣΙΟΥ». 

(Απόφασις 625η) 

Ο ΜΗΤΡΟΠΟΛΙΤΗΣ 
ΚΑΡΥΣΤΙΑΣ ΚΑΙ ΣΚΥΡΟΥ 

Λαβών υπ’ όψει: 

α) Το άρθ. 29 του Ν. 590/1977 «Περί Καταστατικού 
Χάρτου της Εκκλησίας της Ελλάδος» (ΦΕΚ 146 τ.Α'). 

β) Το άρθ. 20 του υπ’ αριθ. 1/1969 Κανονισμού της Ιε¬ 
ρός Συνόδου της Εκκλησίας της Ελλάδος «Περί Οργανι¬ 
σμού Διοικήσεως των Εκκλησιαστικών Σωμάτων και Οργά¬ 
νων» (ΦΕΚ 185/τ.Α). 

γ) Την από 2.4.1987 Ιδιόχειρον Διαθήκην της Μαρίας 
Κακάτσιου όπως συνεπληρώθη δια της από 27.4.1987 
ομοίας ιδιοχείρου Διαθήκης αυτής, κηρυχθείσης κυρίας 
δια της υπ' αρ. 510/1987 αποφάσεως του Πρωτοδικείου 
Αθηνών. 

δ) Την υπ’ αριθ. 39/1987 Πράξιν του Μητροπολιτικού 
Συμβουλίου της Ιερός Μητροπόλεως Καρυστίας περί απο¬ 
δοχής της Κληρονομιάς, και 
ε) Την υπ’ αριθ. 17227/1988 Συμβολαιογραφική Δήλω- 
σιν Αποδοχής Κληρονομιάς. 

στ) Την από 3.3.1994 εγκριτικήν Απόφασιν τηςΔ' I. Συ¬ 
νόδου, αποφασίζουμε: 

Εις εκπλήρωσιν της εντολής της διαθέτιδος η οποία εκ¬ 
φράζεται δια της Διαθήκης αυτής ως η τελευταία της επι¬ 
θυμία σύμφωνος προς την εντολήν της αγάπης συνιστώ- 
μεν Ίδρυμα υπό την επωνυμία «ΦΙΛΟΠΤΩΧΟΝ ΙΔΡΥΜΑ 


ΜΑΡΙΑΣ ΚΑΚΑΤΣΙΟΥ» και καθορίζομεν τον σκοπόν και 
τον Κανονισμό λειτουργίας αυτού ως κάτωθι: 

'Αρθρον 1 ον 

Επωνυμία - Έδρα - Σφραγίδα 

Το συνιστώμενον δια του κληροδοτήματος Ίδρυμα φέ¬ 
ρει την επωνυμία «ΦΙΛΟΠΤΩΧΟΝ ΙΔΡΥΜΑ ΜΑΡΙΑΣ ΚΑ- 
ΚΑΤΣΙΟΥ» και έχει έδρα την Κύμη. Φέρει σφραγίδα 
στρογγυλήν εις την περιφέρειαν της οποίας αναγράφεται 
η επωνυμία του Ιδρύματος και εις το μέσον το έτος συστά- 
σεως ήτοι το 1994. 

'Αρθρον 2ον 
Νομική υπόστασις 

Ως προς την νομικήν του υπόστασιν το Ίδρυμα είναι Νο¬ 
μικόν Πρόσωπον Ιδιωτικού Δικαίου (Ν.Π.Ι.Δ.) εποπτευό- 
μενον υπό της Ιερός Μητροπόλεως Καρυστίας μη κερδο¬ 
σκοπικόν αλλά καθαρώς φιλανθρωπικού χαρακτήρος. 

'Αρθρον 3ον 
Διοίκησις 

Το Ίδρυμα διοικείται υπό τριμελούς Συμβουλίου αποτε- 
λουμένου εκ του Σεβασμιωτάτου Μητροπολίτου Καρυ¬ 
στίας ως Προέδρου και δύο μελών, τα οποία διορίζονται 
δια Πράξεως Αυτού επί μίαν τριετία της θητείας δυναμέ- 
νης να ανανεωθή. Τα διοριζόμενα και αποδεχόμενα τον 
διορισμόν μέλη είναι άμισθα και διακρίνονται δια το ήθος, 
την ευσέβειαν και το πνεύμα συνεργασίας μετά της Εκ¬ 
κλησίας. Χρέη Γραμματέως εκτελή υπάλληλος της I. Μη¬ 
τροπόλεως οριζόμενος υπό του Μητροπολίτου. 

'Αρθρον 4ον 
Σκοπός 

Σκοπός του Ιδρύματος είναι η παροχή οικονομικής ενι- 
σχύσεως και ανάληψιν χορηγίας εις πρόσωπα και Ιδρύ¬ 
ματα ως κάτωθι: 

1) Βοηθήματα εφ’ απαξ εις: 

α) Πτωχούς και απόρους και προικοδότησις κοριτσιών 
18-30 ετών. 

β) Πολυτέκνους. 

γ) Ασθενείς δια νοσηλεία και θεραπεία εντός και εκτός 
Ελλάδος, και εις άτομα με ειδικές ανάγκες. 

δ) Πληγέντας από σεισμούς, πυρκαγιές, νεροποντές 





2130 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


κ.λπ., εντός και εκτός Μητροπολιτικής περιφέρειας. 

2) Επιχορηγήσεις εις: 

ε) Φιλανθρωπικά Ιδρύματα, Ιερούς Ναούς, Σχολεία 
κ.λπ. 

στ) Πνευματικά Κέντρα Νομίμως συσταθέντα και υφι¬ 
στάμενα. 

ζ) Διοργάνωσιν πνευματικών Εκδηλώσεων (διαλέξεων, 
συναυλιών, εκθέσεων, συνεδρίων, κ.λπ.). 

η) Εκδόσεις βιβλίων, περιοδικών κ.λπ. 

θ) Σωματεία και κλιμάκια Εξωτερικής Ιεραποστολής. 

ι) Μαθητάς, σπουδαστής και φοιτητάς (υποτροφίες). 

Αρθρον δον 
Τρόπος λειτουργίας 

Τα ατομικά βοηθήματα θα δίδονται αφού λαμβάνεται 
υπ’ όψιν η ηθική κατάστασις, το μέγεθος της ανάγκης το 
επείγον του πράγματος και ο αριθμός των αιτούντων. 

Τα έκτακτα περιστατικά της παρ. γ’ και δ' του ως άνω 
αρθ. 4 θα επιχορηγούνται αναλόγως των ζημιών. Οι υπο¬ 
τροφίες, οι προικοδοτήσεις θα προκηρύσσονται κατόπιν 
αποφάσεως του Δ.Σ. που θα περιλαμβάνη αριθμό προσώ¬ 
πων, ποσόν χρηματικόν, διάρκειαν υποτροφίας και προϋ¬ 
ποθέσεις και όρους υποβολής σχετικών αιτήσεων. 

Η επιχορήγησις άλλων Ιδρυμάτων και η ανάληψις χορη¬ 
γίας Πνευματικών εκδηλώσεων των παρ. ε' - θ' θα αποφα- 
σίζονται υπό του Δ.Σ. με βάση τα έσοδα και την προτε¬ 
ραιότητα της βοήθειας των περιπτώσεων των παρ. α' - δ' 
του 1 ως άνω άρθρου. 

Αρθρον 6ον 
Πόροι 

Πόροι του Ιδρύματος είναι: 

α) Τα έσοδα εκ της εκποιήσεως των περιουσιακών στοι¬ 
χείων τα οποία καταλείπονται δια της Διαθήκης. 

β) Τόκοι και ενοίκια εκ των χρημάτων και ακινήτων τα 
οποία θα προέλθουν από την αξιοποίηση του Κληροδοτή¬ 
ματος. 

γ) Δωρεαί και κληροδοσίαι. 

δ) Επιχορηγήσεις κ.λπ. 

Αρθρον 7ον 
Γ ενικαί Διατάξεις 

1. Το Δ.Σ. του Ιδρύματος διατηρεί Βιβλία: Πρωτοκόλλου 
αλληλογραφίας, Πράξεων Δ.Σ., Ταμείου και Γραμματίων 
Εισπράξεων και Ενταλμάτων Πληρωμής, θεωρημένων υπό 
της I. Μητροπόλεως. 

2. Συντάσσει κατ’ έτος τον μεν Νοέμβριον τον Προϋπο¬ 
λογισμόν τον δε Ιανουάριον τον Απολογισμόν, και υποβάλ¬ 
λει αυτούς προς έγκρισιν εις το Μητροπολιτικόν Συμβού- 
λιον. 

3. Δια την είσπραξιν των ενοικίων εκ των εκτός της Κύ¬ 
μης ευρισκομένων ακινήτων διορίζεται αντιπρόσωπος 
εθελοντής - δωρεάν ή επί ποσοστοίς. Τα χρήματα κατατί¬ 
θενται εις την Τράπεζα. Δια την μεγαλυτέραν απόδοσιν 
δύνανται να επενδύωνται εις σχετικούς τίτλους. Η διακί- 
νησις των χρημάτων γίνεται από εξουσιοδοτημένον από το 
Δ.Σ. πρόσωπον. 

4. Το Ίδρυμα ως προς την διαχείρισιν τυγχάνει ανεξάρ¬ 
τητον από την I. Μητρόπολιν και την διαχείρισιν ενεργεί το 
Δ.Σ. Ως προς την κυριότητα των περιουσιακών στοιχείων, 


τα οποία περιλαμβάνονται εις το Συμβόλαιον 17227/88 
αποδοχής Κληρονομιάς η Ιερά Μητρόπολις Καρυστίας, 
διατηρεί την κυριότητα την οποία έχει ως δικαίωμα εκ της 
Διαθήκης. 

5. Τροποποίησις του παρόντος Κανονισμού δύναται να 
γίνη με αποφάσιν του Δ.Σ. και με σύμφωνον γνώμην του 
Σεβασμιωτάτου Μητροπολίτου. 

6. Κατ’ έτος και με την φροντίδα της Ιεράς Μητροπό¬ 
λεως θα τελήται Ιερόν Μνημόσυνον υπέρ των ψυχών της 
διαθέτιδος Μαρίας και των γονέων αυτής Αριστείδου και 
Αναστασίας. 

Η ιερότητα της Διαθήκης και του σκοπού επιβάλλουν 
την τίμια διαχείριση εκ μέρους της Ιεράς Μητροπόλεως 
και του Δ.Σ. ως και την ανάμνησιν μετ’ ευχαριστίας και ευ¬ 
χής των ευεργετουμένων εκ του Κληροδοτήματος. 

7. Η ισχύς της παρούσης Αποφάσεως άρχεται από της 
εγκρίσεως υπό της Ιεράς Συνόδου της Εκκλησίας της Ελ¬ 
λάδος και της δημοσιεύσεως εις την Εφημερίδα της Κυ- 
βερνήσεως. 

Αρθρον δον 

Από τις διατάξεις του Κανονισμού αυτού προκαλείται 
δαπάνη εις βάρος του προϋπολογισμού του νομικού προ¬ 
σώπου της Ιεράς Μητροπόλεως Καρυστίας και Σκύρου, το 
ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κύμη, 1 Φεβρουάριου 1994 
ϊ Ο Καρυστίας και Σκύρου ΣΕΡΑΦΕΙΜ 
-♦- 

( 2 ) 

Ίδρυση και λειτουργία ΣΧΟΛΗΣ ΒΥΖΑΝΤΙΝΗΣ ΜΟΥΣΙ¬ 
ΚΗΣ της Ιεράς Μητροπόλεως Λευκάδος και Ιθάκης. 

Ο ΜΗΤΡΟΠΟΛΙΤΗΣ ΛΕΥΚΑΔΟΣ ΚΑΙ ΙΘΑΚΗΣ 
Έχοντας υπόψη: 

1. Τας διατάξεις του Νόμου 590/1977 (ΦΕΚ 146/1977 
Τεύχος Α') «Περί Καταστατικού Χάρτου της Εκκλησίας 
της Ελλάδος». 

2. Τας προς το χριστεπώνυμο πλήρωμα της Ιεράς ημών 
Μητροπόλεως υποχρεώσεις ημών, ως Ποιμενάρχου, ιδίως 
δε το υπό των Ιερών Κανόνων επιβαλλόμενων ημίν καθή¬ 
κον δια την εύρυθμον τέλεσιν των μυστηρίων και των ιερο¬ 
πραξιών, ιδίων δε του μεγίστου μυστηρίου της θείας Ευ¬ 
χαριστίας εν τοις Ιεροίς Ναοίς, της ημετέρας περιφέρειας, 
οίτινες στερούνται κατά το πλείστον ιεροψαλτών, εκ της 
ελλείψεως δε ταύτης δυσχεραίνεται η θεία Λατρεία ως 
και η τέλεσις των μυστηρίων και ιεροπραξιών. 

3. Την από 3.3.1994 εγκριτικήν Απόφασιν της Δ. I. Συ¬ 
νόδου, αποφασίζομεν: 

1. Την ίδρυσιν και λειτουργίαν Σχολής υπό τον τίτλον 
«ΣΧΟΛΗ ΒΥΖΑΝΤΙΝΗΣ ΜΟΥΣΙΚΗΣ» της Ιεράς Μητροπό¬ 
λεως Λευκάδος και Ιθάκης δια της οποίας θα επιδιώκεται 
η ανάπτυξις ενδιαφέροντος δια την πατρώαν Βυζαντινήν 
Εκκλησιαστικήν Μουσικήν, δια την προσέλκυσιν νέων και 
εκπαίδευσιν αυτών εν τω έργω του ιεροψάλτου, ως και η 
παροχή βοήθειας, υλικής και πνευματικής, εις τους εν τοις 
ενοριακοίς Ναοίς υπηρετούντας Ιεροψάλτας. 

2. Τα της διοικήσεως της εν λόγω Σχολής της Ιεράς 
ημών Μητροπόλεως και η οποία θα τελή υπό την άμεσον 
εξάρτησιν της κατ’ ημάς Ιεράς Μητροπόλεως θέλομεν 

ορίσει εν συνεχεία δι’ ειδικοτέρων αποφάσεων ημών δια 
της καταρτίσεως και ίδιου Οργανισμού λειτουργίας αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 8 Φεβρουάριου 1994 
ίΟ Λευκάδος και Ιθάκης ΝΙΚΗΦΟΡΟΣ 


ΙΕΡΑ ΜΗΤΡΟΠΟΛΙΣ ΛΕΥΚΑΔΟΣ ΚΑΙ ΙΘΑΚΗΣ 
ΚΑΝΟΝΙΣΜΟΣ ΕΣΩΤΕΡΙΚΗΣ ΛΕΙΤΟΥΡΓΙΑΣ 
ΤΗΣ ΣΧΟΛΗΣ ΒΥΖΑΝΤΙΝΗΣ ΜΟΥΣΙΚΗΣ 

Άρθρον 1 
Έδρα της Σχολής 

Έδρα της Σχολής Βυζαντινής Μουσικής ορίζεται η πόλις 
ΛΕΥΚΑΣ. 

Αρθρον 2 
Τίτλος 

Τίτλος της Σχολής είναι «ΣΧΟΛΗ ΙΕΡΟΨΑΛΤΩΝ ΒΥΖΑ¬ 
ΝΤΙΝΗΣ ΜΟΥΣΙΚΗΣ ΙΕΡΑΣ ΜΗΤΡΟΠΟΛΕΩΣ ΛΕΥΚΑΔΟΣ 
ΚΑΙ ΙΘΑΚΗΣ». 

Αρθρον 3 

Σκοπός της Σχολής 

Σκοπός της Σχολής είναι: Η διδασκαλία της Ελληνορθό¬ 
δοξης Βυζαντινής Μουσικής, η διατήρηση και η διάδοση 
αυτής. 

Ειδικοί σκοποί 

α) Η κατάρτισις και μόρφωσις Ιεροψαλτών. 

β) Η κατάρτισις και συστηματική επιμόρφωσις διδασκά¬ 
λων - καθηγητών της Βυζ. Μουσικής και διευθυντών Εκκλ. 
χορών. 

3) Η δημιουργία χορωδιακών συγκροτημάτων και η 
πραγματοποίησις κατά καιρούς συναφών καλλιτεχνικών 
εκδηλώσεων. 

δ) Η πραγματοποίησις υποδειγματικών τελετών και ιε¬ 
ρών ακολουθιών. 

Η φοίτησις παρέχεται δωρεάν. 

Αρθρον 4 
Πόροι 

Η Σχολή συντηρείται: 

Πόροι της Σχολής είναι: 

1) Αι εκάστοτε επιχορηγήσεις Ιερών Ναών και Μονών, 
Φιλοπτώχων ταμείων, επιχορηγήσεις, ιδρυμάτων και Κρα¬ 
τικές επιχορηγήσεις. 

2) Από την εισφορά μία φορά το χρόνο, κατά την εγ¬ 
γραφή των μαθητών πεντακοσίων δρχ. (500). 

3) Από δωρεές και κληροδοτήματα. 

Άρθρον 5 

Διοίκησις 

1. Η Σχολή διοικείται υπό 5/μελούς Διοικητικού Συμ¬ 
βουλίου, αποτελουμένου εκ του Σεβασμιωτάτου Μητρο¬ 
πολίτου ως Προέδρου, ή υπό του εκάστοτο νομίμου αυτού 
αναπληρωτού, ως Αντιπροέδρου, του Διευθυντού της 


Σχολής και 3 Κληρικών ή λαϊκών φίλων της Εκκλ. Βυζαντι¬ 
νής Μουσικής, διοριζομένων επί 3/ετή θητεία, υπό του 
Μητροπολίτου. 

Το Διοικητικό Συμβούλιον εκλέγει τον Ταμία και τον 
Γ ραμματέα αυτού. 

Το αξίωμα των εκάστοτε συμμετεχόντων εις το Διοικη¬ 
τικόν Συμβούλιον είναι τιμητικόν. 

2. Εις την κρίσιν του Μητροπολίτου εναπόκειται η αντι- 
κατάστασις μέλους τινός του Συμβουλίου προ της λήξεως 
ή και ο επαναδιορισμός τινός μετά την λήξιν της θητείας. 

3. Η Σχολή εκπροσωπείται υπό του Μητροπολίτου ή του 
νομίμου αυτού αναπληρωτού εις απάσας τας εννόμους 
σχέσεις του και ενώπιον πόσης Αρχής και υπογράφει την 
επίσημον αυτού αλληλογραφίαν καθώς και τα ενδεικτικά 
και τα πτυχία των μαθητών. 

4. Το Δ.Σ. συνεδριάζει τακτικώς μεν άπαξ του μηνός 
εκτάκτως δε εφ' όσον παρίστανται ανάγκη. 

Άρθρον 6 

Αρμοδιότητες Προέδρου και Διοικήσεως 
και Διδακτικού Προσωπικού 

1. Ο Πρόεδρος ή ο νόμιμος αναπληρωτής αυτού εκπρο¬ 
σωπεί την Σχολήν έναντι πάσης αρχής και παντός νομικού 
ή φυσικού προσώπου. 

2. Ο Ταμίας τηρεί τα απαραίτητα λογιστικά βιβλία της 
Σχολής, τα αποδεικτικά στοιχεία εσόδων και εξόδων. 

3. Υπογράφει τας διπλοτύπους αποδείξεις εισπράξεως 
και πληρωμής δΓ έξοδα της Σχολής. Τας διπλοτύπους 
αποδείξεις εισπράξεως δύναται εν ανάγκη να υπογράψη 
και ο Δ/ντής της Σχολής. 

4. Άπασαι αι δαπάναι ενεργούνται κατόπιν προφορικής, 
έστω, εγκρίσεως υπό του Προέδρου του Δ.Σ. ή του ανα¬ 
πληρωτού αυτού. 

5. Ο Γραμματέας του Δ.Σ. 

α. Διενεργεί την αλληλογραφίαν της Σχολής. 

β. Τηρεί το Πρωτόκολλον και το Αρχείον αυτής. 

γ. Τηρείτο βιβλίον Μητρώου και προόδου των μαθητών. 

δ. Τηρεί το βιβλίον Πράξεων του Δ.Σ. 

6. Ο Διευθυντής της Σχολής τυγχάνει πρόσωπον ανα¬ 
γνωρισμένης αξίας «περί την Βυζαντινήν Μουσικήν και την 
διδασκαλία». Πρέπει να έχει απαραίτητα δίπλωμα Βυζαντι¬ 
νής Μουσικής. 

α) Ο Δ/ντής της Σχολής είναι υπεύθυνος δια την καλήν 
λειτουργίαν της Σχολής και την εφαρμογήν του Αναλυτι¬ 
κού Προγράμματος, καθώς και την παρακολούθησιν της 
επιδόσεως των μαθητών αυτής. Μπορεί να παρακολουθή, 
όποτε το κρίνει απαραίτητον, την διδαδκαλίαν μαθημάτων 
και να αναφέρει γραπτά ή προφορικά εις την Διοίκησιν 
κάθε σχετικόν με την απόδοσιν των διδασκόντων. 

β) Εισηγείται εις την Διοίκησιν ότι κρίνει απαραίτητον 
δια την καλήν λειτουργίαν της Σχολής, την απονομήν βρα¬ 
βείων, ή επαίνων, την πραγματοποίησιν καλλιτεχνικών εκ¬ 
δηλώσεων, εξορμήσεων και εκπαιδευτικών ή ψυχαγωγι¬ 
κών εκδρομών. 

γ) Εισηγείται την πραγματοποίησιν ειδικών θ. Λειτουρ¬ 
γιών και υποδειγματικών ιερών τελετών δια τους μαθητάς. 

7. Το διδακτικόν προσωπικόν διορίζεται υπό του Δ.Σ. τη 
εισηγήσει του Δ/ντού της Σχολής και κατόπιν αιτήσεως 
του ενδιαφερομένου προς το Δ.Σ. 

Φέρει ευθύνην δια την καλήν λειτουργίαν της Σχολής, 
την πιστήν εφαρμογήν του αναλυτικού προγράμματος και 
την αγωγή των μαθητών. 

Οι προσλαμβανόμενοι και διοριζόμενοι διδάσκοντες εις 
την Σχολήν πρέπει να έχουν δίπλωμα ή πτυχίον Βυζαντινής 
Μουσικής αναγνωρισμένης Σχολής. 

Κατ’ εξαίρεσιν, δύνανται να διορίζονται και να διδά¬ 
σκουν εις την Σχολήν διακεκριμένοι πρωτοψάλται με 
προϋπηρεσίαν εις το αναλόγιον υπέρ τα 20 έτη, με ιδιαί¬ 
τερα προσόντα την γενικήν αναγνώρισιν και εφόσον δια- 
κρίνονται δια την αρτίαν θεωρητικήν κατάρτισήν τους. 

Το Διοικητικόν Συμβούλιον λογίζεται εν απαρτία όταν 
παρίστανται τρία (3) τουλάχιστον μέλη αυτού, εξ ων το εν ο 
Πρόεδρος η ο Αντιπρόεδρος, αι δε αποφάσεις, λαμβάνο- 
νται κατά πλειοψηφίαν των παρόντων μελών. 

8. Δια την καθαριότητα των αιθουσών και χώρων της 
Σχολής προσλαμβάνεται καθαρίστρια, η οποία θα αμοίβε- 
ται κατά ειδική συμφωνίαν. 

9. Το προσωπικόν της Σχολής διακρίνεται εις τακτικόν 
και έκτακτον. 

Αι θέσεις του τακτικού προσωπικού είναι: 

Μία (1) θέσις του Δ/ντού. 

Μία (1) θέσις, Υποδιευθυντού. 

Τέσσαρες (4) θέσεις διδασκάλων Βυζ. Μουσικής. 

Η θέσις του εκτάκτου προσωπικού είναι μία (1) της κα¬ 
θαρίστριας. 

'Αρθρον 7 

Διδασκόμενα Μαθήματα 

1. θεωρητικά: θεωρία Β.Μ. - Γραφή καθ’ υπαγόρευσιν - 
και εκ πρώτης όψεως ανάγνωσις Β.Μ. - ορθογραφία. 

2. Παράλληλα: Λειτουργική - Τελετουργική - Υμνολογία 
- Ιστορία Ελληνικής Βυζ. Μουσικής. 

3. Πρακτική εξάσκηση: Η διδασκαλία της Βυζ. Μουσι¬ 
κής με φωνητική παράδοσιν. 

4. Γενικά: Όλη η διδακτέα ύλη θα γίνη από τα Μουσικά 
βιβλία που έχουν εκδοθεί από την Εκκλησίαν της Ελλάδος 
και από το Πατριαρχικόν Τυπογραφείον, ήτοι: 

α) Αναστασιματάριον Πέτρου Λαμπαδαρίου από τον I. 
Πρωτοψάλτη. 

β) Ειρμολόγιον I. Πρωτοψάλτη, 
γ) Δοξαστάριον, Π. Πελοποννησίου (Υπό Γ. Βιολάκη). 
δ) Μουσική Κυψέλη Π. Πελοποννησίου (έκδοση Πα¬ 
τριαρχείου). 

ε) Μαθήματα εσπερινού, όρθρου και Λειτουργίας από 
τη Μουσική Συλλογική Γεωργίου Πρωγάκη. 
στ) Καλοφωνικόν ειρμολόγιον (έκδοση Πατριαρχείου), 
ζ) θεωρία. Από το θεωρητικόν της επιτροπής του 1981. 
η) Ιστορία Βυζ. Μουσικής Γ. Παπαδοπούλου. 

'Αρθρον 8 

Σχολικές Διατάξεις 

Η Σχολική χρονιά αρχίζει την 4ην Οκτωβρίου και τελειώ¬ 
νει την 31 ην ΜαΤου του επομένου χρόνου, οι δε εξετάσεις 
αρχίζουν τον Μάιο και μπορεί να παραταθΌν και τον Ιού¬ 
νιο. Η Σχολική χρονιά διαιρείται σε δύο τετράμηνα: Από 1 - 
16.2 ενεργούνται εξετάσεις του α' τετραμήνου. 

Από 20.5 έως 10.6 διενεργούνται οι εξετάσεις του β' 
τετραμήνου. 

'Αρθρον 9 

Οι εγγραφές των μαθητών γίνονται από 1 έως 30 Σε¬ 
πτεμβρίου και μπορεί να παραταθούν μόνο εφόσον δεν 
έχει συμπληρωθεί ο αριθμός των μαθητών κάποιας τά- 


ξεως ή να τελειώσουν γρηγορότερα αν συμπληρωθή ο 
αριθμός των μαθητών. Οι παλαιοί μαθηταί που δεν προ¬ 
σέρχονται έγκαιρα δια την εγγραφήν δεν έχουν κανένα δι¬ 
καίωμα προτιμήσεώς τους. 

'Αρθρον 10 

Δια την εγγραφή του μαθητού χρειάζονται τα εξής: 

α) Αίτησις του ενδιαφερομένου ή του γονέα ή κηδεμόνα 
του. 

β) Ηλικία άνω των 10 ετών. 

γ) Γνώσεις: Απολυτήριο Γυμνασίου για το Β' κύκλο 
σπουδών. 

δ) Πιστοποιητικό δήμου ή κοινότητας και 

ε) Καταβολή ποσού, οριζομένου υπό του Διοικ. Συμβου¬ 
λίου ως δικαίωμα εγγραφής. 

'Αρθρον11 

Σε μέρα και ώρα που θα ορίζεται από την Σχολήν μπορεί 
να προσέρχεται εκείνος που επιθυμεί δια κατατακτήριον 
εξέταξιν, σύστερα από την οποία αποφασίζεται αν θα γίνη 
δεκτός και σε ποιαν τάξιν ανάλογα και με τις γνώσεις που 
έχει. 

'Αρθρον 12 

Σε κάθε μαθητή χορηγείται από την Σχολήν βιβλιάριο 
Σπουδών, το οποίο διατηρεί μέχρι το τέλος των σπουδών 
του. Αυτό χρησιμεύει σαν ταυτότητα του μαθητού όπου 
καταχωρούνται κάθε χρόνο οι βαθμοί των σπουδών του και 
κάθε άλλη ένδειξις χρήσιμη κατά την γνώμην της Σχολής. 
Ο τύπος του βιβλιαρίου ορίζεται από την Δ/νση της Σχο¬ 
λής. 

'Αρθρον 13 

Οι παλαιοί μαθητές της Σχολής δια να εγγραφούν εις 
παραπάνω τάξιν προσκομίζουν το ενδεικτικόν της προη¬ 
γούμενης σχολ. χρονιάς. 

'Αρθρον 14 

Κάθε μαθητής οφείλει να παρακολουθεί ανελλιπώς τα 
μαθήματα της Σχολής. 

'Αρθρον 15 

Μαθητής που απούσιασε κατά την διάρκεια του α' τε¬ 
τραμήνου περισσότερο από 20 ώρες αποκλείεται από τον 
διαγωνισμό του τετραμήνου αυτού. Εις περίπτωσιν που αι 
απουσίαι ήταν δικαιολογημένοι τότε παραπέμπεται εις 
ολικήν εξέτασιν το Σεπτέμβριο. 

Μαθητής που θα αποδειχθεί άμοιρος μουσικής επίδο¬ 
σης, αποκλείεται, ύστερα από απόφαση του συλλόγου δι¬ 
δασκόντων, της παραπέρα φοιτήσεώς του εις την Σχολήν. 

'Αρθρον16 

Δια να θεωρηθεί δικαιολογημένη η απουσία μαθητού 
από την Σχολήν πρέπει να προσκομισθεί υπ’ αυτού Ιατρική 
βεβαίωσις. 

'Αρθρον 17 

Τακτική αποφοίτησις γίνεται μόνο εις το τέλος της 
Σχολ. χρονιάς, όσοι υπηρετούν την θητείαν τους στο 
στρατό δικαιούνται να πάρουν μέρος εις εξετάσεις τετρα- 
μήνων τα 2 επόμενα από την αποστράτευή τους χρόνια. 

Άρθρον 18 


'Αρθρον 26 


Άπαντες οι μαθηταί υποχρεούνται εις τας υπό της Σχο¬ 
λής οριζομένας εξετάσεις. Μαθηταί δε μη υφιστάμενοι 
τοιαύτας αδικαιολογήτως, απορρίπτονται. 

'Αρθρον 19 

Κάθε μαθητής της Σχολής οφείλει να παρέχει την σύ- 
μπραξιν αυτού εις τας συναυλίας της Σχολής ή εορταστι- 
κάς εκδηλώσεις της I. Μητροπόλεως καλούμενος προς 
τούτο υπό της Δ/νσεως. 

'Αρθρον 20 

Οι λαβόντες απολυτήριον δίπλωμα μαθηταί με βαθμόν 
«άριστα» οφείλουν, καλούμενοι υπό της Σχολής να διδά¬ 
ξουν εις αυτήν. 


'Αρθρον 21 


Η εις τα μαθήματα επίδοσις των μαθητών βαθμολογεί¬ 
ται δι’ αριθμών και ολογράφως ως εξής: 


Αριστα 
Λίαν Καλώς 
Καλώς 

Σχεδόν καλώς 

Μετρίως 

Μετριώτατα 


18 Μϊ - 20 
15%-18% 
12%-15% 
10-12% 
6-9 
3-6 


'Αρθρον 22 

Απαγορεύεται εις τους μαθητάς η σύστασις μουσικού 
συλλόγου ή η συμμετοχή εις μουσικούς συλλόγους και 
κάθε σύμπραξις εις συναυλίας ή επιδείξεις άνευ αδείας 
της Δ/νσεως της Σχολής. 

'Αρθρον 23 

Κάθε μαθητής οφείλει να λαμβάνη γνώσιν των εκάστοτε 
ειδοποιήσεων που γίνονται δια τοιχοκολλήσεως εις την 
Σχολήν. Δεν δύναται δε να προβάλλη σαν δικαιολογίαν την 
άγνοιαν οιασδήποτε αυτών. 

'Αρθρον 24 

Οι μαθηταί και κατά τας διακοπάς των μαθημάτων υπο- 
χρεούνται εις την ακριβή τήρησιν των διατάξεων του παρό¬ 
ντος κανονισμού. 


Εσωτερικά! διατάξεις 

Οι μαθηταί από την κατάταξίν τους εις την Σχολήν υπό- 
κεινται εις πάσας τας διατάξεις του παρόντος Κανονι¬ 
σμού, υποχρεούμενοι να φέρωνται με σεβασμόν εντός και 
εκτός της Σχολής προς το προσωπικόν της Σχολής. 


Εξετάσεις 

Αι εξετάσεις της Σχολής είναι: 

α) Προαγωγικαί. 

β) Κατατακτήριοι. 

γ) Απολυτήριοι. 

'Αρθρον 27 

Αι προαγωγικαί εξετάσεις προσδιορίζονται με ειδικό 
πρόγραμμα που τοιχοκολλήται εις την Σχολήν εγκαίρως, 
όπου αναφέρονται η έναρξις και η λήξις αυτών και η ημέρα 
και ώρα που εξετάζεται κάθε μάθημα. 

Μαθηταί οι οποίοι λόγω απροόπτων και δικαιολογημέ¬ 
νης αιτίας δεν δύνανται να υποβληθούν εις τας ετήσιας 
εξετάσεις οφείλουν να γνωστοποιήσουν τούτο εγγράφως 
εις τον Δ/ντήν προ των εξετάσεων. 

Ο μαθητής ο οποίος δια λόγους ανεξαρτήτων της θελή- 
σεώς του δεν υπέστη τας ετησίας εξετάσεις ως ανωτέρω 
εις ένα είτε εις όλα τα μαθήματα, υπάγεται εις τας διατά¬ 
ξεις του υπ' αριθμ. 30 του άρθρου περί συμπληρωματικών 
εξετάσεων. 


'Αρθρον 28 

Κατά τας εξετάσεις δικαίωμα προβιβασμού δίδουν οι 
βαθμοί 10-20 προερχόμενοι σαν αποτέλεσμα του αθροί¬ 
σματος των κατά μάθημα βαθμών των εξετάσεων και των 
κατά μάθημα βαθμών της Β' τετραμηνίας αφού διαιρεθούν 
δια του αριθμού των μαθημάτων του δε πηλίκου δια του 
αριθ. 2. 

'Αρθρον 29 

Εις μαθητάς που επιθυμούν να αποχωρήσουν από την 
Σχολήν και έχουν υποστεί τας ενιαυσίους εξετάσεις χορη¬ 
γείται αποφοιτήριον ή πιστοποιητικόν φοιτήσεως. 

'Αρθρον 30 

Συμπληρωματικοί εξετάσεις: Αι εξετάσεις αύται γίνω- 
νται εις την αρχήν κάθε σχολικού έτους και εις αυτάς υπο¬ 
βάλλονται από τους μαθητάς όσοι δεν ηδυνήθησαν λόγω 
επαρκώς δικαιολογητικής αιτίας να προσέλθουν εις τας 
ετησίας εξετάσεις ή διέκοψαν ταύτας προ της αποπερα- 
τώσεως. 


'Αρθρον 25 

Οι μαθηταί οφείλουν: 

Να είναι κόσμιοι ως προς τα ήθη, καθαροί εις περιβολήν 
και να συμπεριφέρονται καλώς μεταξύ τους εντός και 
εκτός της Σχολής. 

Να παρευρίσκονται εγκαίρως εις τας παραδόσεις, να 
παρακολουθούν με προσοχή και ησυχία το διδασκόμενον 
μάθημα. Απαγορεύεται να εξέρχωνται από την τάξιν προ 
της λήξεως της ώρας της παραδόσεως, εκτός εάν υπάρχη 
σοβαρός λόγος και με την άδεια του καθηγητού. 

Να προμηθεύωνται εγκαίρως τα με υπόδειξιν της Σχο¬ 
λής απαιτούμενα προς διδασκαλίαν βιβλία κ.λπ. 


Οι μαθηταί αυτοί δύνανται να ακολουθήσουν τας παρα¬ 
δόσεις των οικείων καθηγητών ή διδασκάλων μέχρι ότου 
ορισθεί ημέρα προς εξέτασίν των. 

'Αρθρον 31 

Απολυτήριοι Εξετάσεις 

Αι απολυτήριοι εξετάσεις δια την απόκτησιν διπλώματος 
ή πτυχίου διδασκαλίας διενεργούνται, κατά τους μήνας 
Ιούνιον, Σεπτέμβριον και Φεβρουάριον. Κατά τας εξετά¬ 
σεις δια την απόκτησιν διπλώματος ή πτυχίου, παρίστανται 
και εκπρόσωπος της Ιεράς Μητροπόλεως Λευκάδος και 
Ιθάκης. 

'Αρθρον 32 

Το πτυχίον Ιεροψάλτου της Σχολής παρέχει τα προσό¬ 
ντα δια τον διορισμόν του εις θέσιν Ιεροψάλτου. 

'Αρθρον 33 

α) Πτυχίον Ιεροψάλτου απονέμεται εις τους μαθητάς 
που έχουν περατώσει τα μαθήματα του πρώτου κύκλου 
σπουδών που αναφέρονται εις το αναλυτικόν πρόγραμμα 
της Σχολής. 

β) Πτυχίον Μουσικοδιδασκάλου απονέμεται εις τους 
μαθητάς που έχουν περατώσει τον δεύτερον κύκλον 
σπουδών σύμφωνα με τα αναφερόμενα εις το αναλυτικόν 
πρόγραμμα. 

'Αρθρον 34 

Η βαθμολογία των απολυτηρίων εξετάσεων η αναγρα- 
φομένη εις το πτυχίον είναι ως ακολούθως: 

Αριστα - Λίαν Καλώς - Καλώς. 

Εις τους τυχόντος βαθμού «Σχεδόν καλώς» δίδεται 
απλούν αποφοιτήριον. 

’Αρθρον 35 
Πειθαρχικοί Τιμωρίαι 

Εις τους μαθητάς δύναται να επιβληθούν αι εξής ποιναί: 

α) Επίπληξις κατ' ιδίαν ή ενώπιον του συλλόγου των δι¬ 
δασκόντων. 

β) Αποβολή από 4-15 ημέρας. 

γ) Αποβολή οριστική. 

δ) Μείωσις διαγωγής. 

Χαρακτηρισμός διαγωγής: Κοσμιωτάτη - Κόσμια. 

'Αρθρον 36 

Βραβεία οριζόμενα υπό της Δ.Ε. 

Εις την Σχολήν δύναται να καθιερωθούν χρηματικά βρα¬ 
βεία δια την ενίσχυσιν της προόδου των μαθητών δια δω¬ 
ρεών, κληροδοτημάτων κ.λπ. 

’Αρθρον 37 

Όργανα - Βιβλία και Έπιπλα Σχολής 

Δια κάθε βλάβην ευθύνεται αυτός που την επροξένησεν 
ή ο κηδεμών αυτού, ο οποίος υποχρεώνεται εις αντικατά- 
στασιν ή διόρθωσιν της βλάβης ή καταβολήν του αντιτίμου 
μετά απόφασιν της επιτροπής Διοικήσεως αφού προηγη- 
θεί καθορισμός της ζημίας. 

'Αρθρον 38 

Δύναται να κάνουν χρήσιν της βιβλιοθήκης της Σχολής 
μόνον το διδακτικόν προσωπικόν και εις ωρισμένας περι¬ 
πτώσεις οι μαθηταί της Σχολής. Τούτο δε μόνον εφ’ όσον 
πρόκειται, να διευκολυνθούν τα της διδασκαλίας ή να γί¬ 
νεται απ’ αυτούς χρήσις δια ατομικήν μελέτην. Δι’ οιονδή- 
ποτε άλλον σκοπόν απαιτείται προηγουμένως άδεια του 
Δ/ντού. 

'Αρθρον 39 
Γ ενικαί Διατάξεις 

Η σφραγίς της Σχολής, διαμέτρου και τύπου ομοίου 
προς τας σφραγίδας περί ων το διάταγμα «Περί εμβλημά¬ 
των του Κράτους και τύπου των σφραγίδων, φέρει τον τί¬ 
τλον» 


«ΙΕΡΑ ΜΗΤΡΟΠΟΛΙΣ ΛΕΥΚΑΔΟΣ ΚΑΙ ΙΘΑΚΗΣ 
ΣΧΟΛΗ ΒΥΖΑΝΤΙΝΗΣ ΜΟΥΣΙΚΗΣ» 

Με την εικόνα του Χριστού εις το κέντρον αυτής. 

'Αρθρον 40 

Εις περίπτωσιν διαλύσεως της Σχολής η περιουσία αυ¬ 
τής κινητή, ή ακίνητος ή χρηματική περιέρχεται εις την Ιε¬ 
ρόν Μητρόπολιν Λευκάδος και Ιθάκης. 

'Αρθρον 41 
Κάλυψις - δαπάνης 

Από τας διατάξεις του Κανονισμού αυτού προκαλείται 
δαπάνη εις βάρος του προϋπολογισμού του νομικού προ¬ 
σώπου της Ιεράς Μητροπόλεως Λευκάδος και Ιθάκης το 
ύψος της οποίας δεν μπορεί να προσδιοριστεί. 

-♦- 

Αριθ. (3) 

Σύσταση Εκκλησιαστικού Ιδρύματος με την επωνυμία 

«ΚΥΚΛΑΔΙΚΗ ΦΟΙΤΗΤΙΚΗ ΕΣΤΙΑ ΑΡΡΕΝΩΝ ΙΕΡΑΣ 

ΜΗΤΡΟΠΟΛΕΩΣ ΣΥΡΟΥ» 

Ο ΜΗΤΡΟΠΟΛΙΤΗΣ ΣΥΡΟΥ 
Έχοντες υπ' όψιν: 

α) Την ευθύνην της Εκκλησίας δια την παντί τρόπω δια- 
φύλαξιν και χριστιανικήν διαπαιδαγώγησή των νέων και δή 
των μακράν της ιδιατέρας αυτών πατρίδος φοιτώντων εις 
Ανωτέρας και Ανωτάτας Σχολάς του Κράτους. 

β) Τας ανάγκας του πληρώματος της καθ’ ημάς Ιεράς 
Μητροπόλεως Σύρου και δή των νέων σπουδαστών κατά 
την εις Αθήνας μετάβασίν των δι’ ευρυτέρας σπουδάς. 

γ) Το άρθρον 1 παρ. 4 του Ν. 590/71 «Περί Καταστατι¬ 
κού Χάρτου της Εκκλησίας της Ελλάδος». 

δ) Το άρθρον 20 παρ. 2 του Κανονισμού 1 /69 της Ιεράς 
Συνόδου της Εκκλησίας της Ελλάδος «Περί Οργανισμού 
Διοικήσεως των Εκκλησιαστικών Σωμάτων και Οργάνων». 

ε) Την από 3-3-1994 εγκριτικήν απόφασιν της Δ.Ι.Σ., 
αποφασίζομεν: 

Την ίδρυσιν και λειτουργίαν εν Αθήναις, εις το παρά την 
οδόν Αχαρνών 303 (Κάτω Πατήσια) ιδιόκτητον οικόπεδον 
του Ιερού Μετοχιού της Ιεράς ημών Μητροπόλεως, του τι¬ 
μωμένου επ’ ονόματι Οσιας Ξένης, Κυκλαδικής Φοιτητι¬ 
κής Εστίας Αρρένων, υπό την επωνυμία «ΚΥΚΛΑΔΙΚΗ 
ΦΟΙΤΗΤΙΚΗ ΕΣΤΙΑ ΑΡΡΕΝΩΝ ΙΕΡΑΣ ΜΗΤΡΟΠΟΛΕΩΣ 
ΣΥΡΟΥ». 

Η διοίκησις, οργάνωσις και λειτουργία της Εστίας καθο- 
ρισθήσοται δι’ ειδικού Κανονισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Εν Ερμουπδλει τη 19 Φεβρουάριου 1994 

Ο Μητροπολίτης 
ί Ο Σύρου ΔΩΡΟΘΕΟΣ 

ΚΑΝΟΝΙΣΜΟΣ 

ΛΕΙΤΟΥΡΓΙΑΣ ΤΗΣ ΕΝ ΑΘΗΝΑΙΣ 
«ΚΥΚΛΑΔΙΚΗΣ ΦΟΙΤΗΤΙΚΗΣ ΕΣΤΙΑΣ ΑΡΡΕΝΩΝ 
ΙΕΡΑΣ ΜΗΤΡΟΠΟΛΕΩΣ ΣΥΡΟΥ» 

'Αρθρον 1 ον 

Ιδρύεται εν Αθήναις, εν τω ιδιοκτήτω οικοπέδω του Ιε¬ 
ρού Μετοχιού της καθ’ ημάς Ιεράς Μητροπόλεως Σύρου, 
του τιμωμένου επ’ ονόματι της Οσίας Ξένης (Αριθ. 5835/ 
76/254/9.2.1977 Αποφάσεως της Διαρκούς Ιεράς Συνό¬ 
δου της Εκκλησίας της Ελλάδος), παρά την οδόν Αχαρ- 
νών, αριθμ. 303, Φοιτητική Εστία Αρρένων, υπό την επω¬ 
νυμία «ΚΥΚΛΑΔΙΚΗ ΦΟΙΤΗΤΙΚΗ ΕΣΤΙΑ ΑΡΡΕΝΩΝ ΙΕΡΑΣ 
ΜΗΤΡΟΠΟΛΕΩΣ ΣΥΡΟΥ» 

'Αρθρον 2ον 
Σκοποί της Εστίας είναι: 

α) Η άσκησις Πνευματικής και Ποιμαντικής Διακονίας 
της Εκκλησίας εις τους σπουδάζοντας εις Αθήνας Κυκλα- 
δίτας νέους. 

β) Η περιφρούρησις και διαφύλαξις των ψυχών των Κυ- 
κλαδιτών Φοιτητών καια Σπουδαστών εκ των κινδύνων οι 
οποίοι ελοχεύουν εις την θορυβώδη και πολυτάραχον 
πλέον πάλιν των Αθηνών. 

γ) Η παροχή βοηθείας και προστασίας, εις τους εκ των 
Κυλαδιτών νέων απόρους και οικονομικώς αδυνάτους, δια 
την συνέχισιν ευρυτέρων σπουδών και αξιοποίησιν των 
πνευματικών των δυνατοτήτων. 

'Αρθρον 3ον 
Οργάνωσις - Διοίκησις. 

α) Η Εστία διοικείται υπό πενταμελούς Επιτροπής υπό 
την εποπτείαν του Σεβασμιωτάτου Μητροπολίτου Σύρου. 

β) Πρόεδρος είναι ο εκάστοτε Μητροπολίτης Σύρου. Τα 
λοιπά τέσσαρα Μέλη, (άνδρες ή και γυναίκες) διορίζονται 
υπ’ αυτού δια τριετή θητείαν. 

γ) Το αξίωμα των μελών είναι τιμητικόν και άμισθον. 

δ) Εις την κρ’ισιν του Σεβασμιωτάτου Μητροπολίτου 
εναπόκειται η αντικατάστασις Μέλους ή Μελών τινών του 
Συμβουλίου προ της λήξεως της θητείας, ή και επαναδιο¬ 
ρισμού τινός ή ολοκλήρου του Συμβουλίου μετά την εκ- 
πνοήν της τριετίας. 

ε) Το Διοικητικόν Συμβούλιον συγκροτούμενον εις σώμα 
εκλέγει εν συνεδρία τον Αντιπρόεδρον, Γ εν. Γ ραμματέα 
και Ταμίαν. 

'Αρθρον 4ον 

Το Διοικητικόν Συμβούλιον έχει τας κατωτέρω αρμοδιό¬ 
τητας: 

α) Αποφασίζει δια τον διορισμόν του απαραιτήτου προ¬ 
σωπικού δια την εύρυθμον και αρίστην λειτουργίαν της 
Εστίας. 

β) Φροντίζει δια την καλλιτέραν επίλυσιν των αναφυο- 
μένων εκάστοτε θεμάτων, τα οποία αφορούν την επιτυ¬ 
χίαν του επιδιωκομένου σκοπού. 

γ) Μεριμνά δια την εξεύρεσιν οικονομικών πόρων. 


δ) Ελέγχει την διαχείρισιν και ψηφίζει τον προϋπολογι¬ 
σμόν και απολογισμόν. 

3) Καταρτίζει κατ’ έτος και εις την αρχήν της σχολικής 
περιόδου, το ημερήσιον πρόγραμμα λειτουργίας της 
Εστίας. 

στ) Συνέρχεται τακτικών ανά δίμηνον ή οσάκις παραστή 
ανάγκη εκτάκτως, μετά από πρόσκλησιν του Σεβασμιωτά- 
του Προέδρου. 

'Αρθρον δον 

Το Συμβούλιον ευρίοκεται εν απαρτία όταν παρίστανται 
τρία τουλάχιστον μέλη αυτού. Αι αποφάσεις του λαμβάνο- 
νται κατά πλειοψηφίαν των παρόντων μελών, εν ισοψηφία 
υπερισχυούσης της ψήφου του Προέδρου. 

'Αρθρον 6ον 

Δικαιώματα και υποχρεώσεις των μελών του Διοικητικού 
Συμβουλίου. 

Ο ΠΡΟΕΔΡΟΣ. 

1. Ο Πρόεδρος έχει την ευθύνην κάθε εκδηλώσεως της 
Εστίας και συντονίζει τα Μέλη δια την υλοποίησιν των σκο¬ 
πών του. 

2. Εκπροσωπεί την Εστίαν ενώπιον πόσης Αρχής και εις 
όλας τα σχέσεις της με άλλα ιδρύματα, οργανισμούς και 
ιδιώτας. 

3. Λαμβάνει γνώσιν όλων των εισερχομένων και εξερχο- 
μένων εγγράφων και συνυπογράφει με τον Ταμίαν τα έγ¬ 
γραφα οικονομικής φύσεως και με τον Γ εν. Γ ραμματέα 
την αλληλογραφίαν. 

Ο ΑΝΤΙΠΡΟΕΔΡΟΣ 

Αναπληροί τον Πρόεδρον, κωλυόμενον, και ενεργεί 
μετά από έγγραφον εξουσιοδότησιν ή εντολήν του προέ¬ 
δρου. 

Ο ΓΡΑΜΜΑΤΕΥΣ 

Συντάσσει και συνυπογράφει μετά του προέδρου όλα τα 
έγγραφα, συντάσσει τα πρακτικά, είναι υπεύθυνοσ της αλ¬ 
ληλογραφίας και ενημερώνει τον Πρόεδρον δΓ αυτήν, φυ¬ 
λάσσει την σφραγίδα του Ιδρύματος και μεριμνά δια την 
εύρυθμον λειτουργία της γραμματείας. 

Ο ΤΑΜΙΑΣ 

Ευθύνεται δια την τήρησιν των διαχειριστικών βιβλίων, 
των φακέλλων, αποδείξεων και ενταλμάτων, την φύλαξιν 
των χρημάτων και συνυπογράφει μετά του Προέδρου τα 
έγγραφα οικονομικής διαχειρίσεως. 

Το τυχόν χρηματικόν πλεόνασμα της διαχειρίσεως κα¬ 
τατίθεται εις ειδικόν λογαριασμόν εις υποκατάστημα της 
ΕΤΕ, ή οιασδήποτε άλλης νομίμως συσταθείσης και ανα¬ 
γνωρισμένης Τραπέζης. 

'Αρθρον 7ον 

Το Διοικητικόν Συμβούλιον διαχειρίζεται την περιουσίαν 
του ιδρύματος και τηρεί τα κεκανονισμένα βιβλία, ήτοι: 

1. Βιβλίον πρωτοκόλλου. 

2. Βιβλίον Αποφάσεων του Διοικητικού Συμβουλίου. 

3. Βιβλίον Εσόδων και Εξόδων. 

4. Στέλεχος διπλοτύπων αποδείξεων εισπράξεων. 

5. Στέλεχος διπλοτύπων αποδείξεων πληρωμών. 

6. Βιβλίον Σπουδαστών. 

7. Ημερολόγιον. 

'Αρθρον 8ον 

Διευθυντής 

Ο Διευθυντής της Εστίας επιλέγεται υπό του Μητροπο¬ 
λίτου. Δύναται να είναι κληρικός ή λαϊκός ή Καθηγητής πα¬ 
νεπιστημίου εκ των διακρινομένων εις την κατηχητικήν και 
Ποιμαντικήν εμπειρίαν, ως και εις εκ των μελών του Διοι¬ 
κητικού Συμβουλίου. Συμμετέχει εις τας συνεδριάσεις του 
Διοικητικού Συμβουλίου, άνευ ψήφου (εκτός εάν προέρ¬ 
χεται εκ των Μελών αυτού) και έχει την ευθύνην της εφαρ¬ 
μογής του υπό του Διοικητικού Συμβουλίου καταρτιζομέ- 
νου ημερησίου, προγράμματος λειτουργίας της Εστίας. 

'Αρθρον 9ον 

Περιουσία και πόροι του Ιδρύματος είναι: 

α) Επιχορήγησις εκ του Πανελληνίου Ιερού Ιδρύματος 
Ευαγγελίστριας Τήνου. 

β) Πάσαι αι υπό του κράτους χορηγίαι υπέρ της Εστίας. 

γ) Οικονομική ενίσχυσις της Ιερός Μητροπόλεως Σύ¬ 
ρου. 

δ) Επιχορήγησις εκ των εισπράξεων του Ιερού Ναού της 
Οσιας Ξένης. 

ε) Προαιρετικοί εισφοραί ιδιωτών 

στ) Αι εισφοραί Δήμων και Κοινοτήτων ή άλλων οργανι¬ 
σμών της Μητροπολιτικής ημών Περιφέρειας. 

ζ) Εισφοραί Ιερών Μονών και Ιερών Ναών της Ιεράς Μη¬ 
τροπόλεως εγγραφόμεναι υπό των οικείων Εκκλησιαστι¬ 
κών Συμβουλίων κατ’ έτος και εγκρινόμεναι υπό του Εκ¬ 
κλησιαστικού Μητροπολιτικού Συμβουλίου. 

η) Κληρονομιά·, Κληροδοσίαι, δωρεαί, υπέρ του ιδρύμα¬ 
τος. 

θ) Μηνιαία εισφορά των τροφίμων, οριζομένη δι’ έκα¬ 
στον έτος υπό του Διοικητικού Συμβουλίου. 

'Αρθρον 10ον 

Δεκτοί εις την Εστίαν γίνονται νέοι, άρρενες, προερχό¬ 
μενοι εκ των νήσων της Μητροπολιτικής Περιφέρειας της 
Επαρχίας Σύρου, φοιτηταί ή σπουδασταί, διακρινόμενοι 
δια το ήθος των, κατόπιν αιτήσεώς των, πρό της ενάρξεως 
της σχολικής περιόδου, επί τη προσκομίσει βεβαιώσεως 
του οικείου εφημερίου και πιστοποιητικού υγείας. 

Εις περίπτωσιν κατά την οποίαν η Εστία έχει την δυνα¬ 
τότητα, δύναται να φιλοξενήση και νέους προερχομένους 
και εκ των νήσων των ετέρων δύο Κυκλαδικών Επαρχιών, 
Παροναξίας και Θήρας, τηρουμένων τως ως άνω προϋπο¬ 
θέσεων. 

Επί τούτοις, μετ’ απόφασιν του Διοικητικού Συμβου¬ 
λίου, είναι δυνατόν να γίνονται δεκτοί και Φοιτηταί ή Σπου- 


δασταί και εξ’ άλλων περιοχών της ημεδαπής ή αλλοδα¬ 
πής, εφ’ όσον έχουν συστατικήν επιστολήν, οικείου Ιεράρ¬ 
χου και πιστοποιητικόν υγείας. 

'Αρθρον 11 ον 

Οι τρόφιμοι της Εστίας υποχρεούνται να σέβονται τους 
εργαζομένους εις αυτήν και να πειθαρχούν εις το ημερή¬ 
σιον πρόγραμμα. 

Να συμμετέχουν εις τας λειτουργικός, λατρευτικός και 
κοινωνικός εκδηλώσεις του ιδρύματος. 

Να αποδίδουν εις την Σχολήν την οποία φοιτούν, διακρι- 
νόμενοι δια την πρόοδόν των. 

Να τηρούν καθαριότητα εις τους κοιτώνας και τους κοι¬ 
νοχρήστους χώρους. 

Να τηρούν αυστηρώς το ωράριον εισόδου - εξόδου, με¬ 
λέτης και ψυχαγωγίας. 

Τρόφιμος αρνούμενος τας ως άνω υποχρεώσεις του και 
υστερών εις την μάθησιν, αποπέμπεται ή δεν επανεγρά- 
φεται εις την Εστίαν. 

'Αρθρον 12ον 

Εις περίπτωσιν κατά την οποία η Εστία δεν θα λειτουργή 
δια τον σκοπόν τον οποίον εδημιουργήθη, η περιουσία της 
θα περιέρχεται εις την Ιεράν Μητρόπολιν Σύρου. 

'Αρθρον 13ον 

Η Εστία έχει ιδίαν σφραγίδα κυκλοτερή, η οποία εις το 
μέσον φέρει δικέφαλον αητόν, πέριξ δε τας λέξεις «ΚΥ¬ 
ΚΛΑΔΙΚΗ ΦΟΙΤΗΤΙΚΗ ΕΣΤΙΑ ΑΡΡΕΝΩΝ ΙΕΡΑΣ ΜΗΤΡΟ- 
ΠΟΛΕΩΣ ΣΥΡΟΥ ΕΝ ΑΘΗΝΑΙΣ». 

'Αρθρον 14ον 

Δι' δ,τι μη προβλεπόμενον δια του παρόντος Κανονι¬ 
σμού, ως και δια πάσαν τροποποίησιν αυτού, αποφασίζει 
το Διοικητικόν Συμβούλιον εις συνεδρίαν εις την οποίαν 
παρίσταται απαραιτήτως ο Μητροπολίτης Πρόεδρος. 

'Αρθρον 15 

Ο Κανονισμός ισχύει από της εγκρίσεως του υπό της 
Διαρκούς Ιεράς Συνόδου, και της δημοσιεύσεώς του εις το 
περιοδικόν «ΕΚΚΛΗΣΙΑ» και την Εφημερίδα της Κυβερνή- 
σεως. 

’Αρθρον 1 θον 

Από τας διατάξεις του κανονισμού αυτού προκαλείται 
δαπάνη εις βάρος του προϋπολογισμού της Ιεράς Μητρο¬ 
πόλεως Σύρου, το ύψος της οποίας δεν είναι δυνατόν να 
προσδιορισθή. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




